2006.5.29. Az Európai Unió Hivatalos Lapja L 141/1 (Kötelezően közzéteendő jogi aktusok) A TANÁCS 764/2006/EK RENDELETE (2006. május 22.) az Európai Közösség és Marokkói Királyság között létrejött halászati partnerségi megállapodás megkötéséről AZ EURÓPAI UNIÓ TANÁCSA, tekintettel az Európai Közösséget létrehozó szerződésre és különösen annak 37. cikkére, összefüggésben a 300. cikk (2) bekezdésével és (3) bekezdésének első albekezdésével, tekintettel a Bizottság javaslatára, tekintettel az Európai Parlament véleményére ("), mivel: (1) A Közösség és a Marokkói Királyság tárgyalásokat folytatott, és parafált egy halászati partnerségi megállapodást, amely halászati lehetőségeket biztosít a közösségi halászoknak azokon a vizeken, amelyek a halászati szempontból a Marokkói Királyság felségterületéhez vagy joghatósága alá tartoznak. (2) A Közösség érdekében áll az említett megállapodás jóváhagyása. (3) Meg kell határozni a halászati lehetőségek tagállamok közötti elosztását, ELFOGADTA EZT A RENDELETET: 1. cikk Az Európai Közösség és a Marokkói Királyság között létrejött halászati partnerségi megállapodást a Közösség nevében a Tanács jóváhagyja. A megállapodás szövegét csatolták e rendelethez. () — Az Európai Parlament 2006. május 16-i véleménye (a Hivatalos Lapban még nem tették közzé).